als_Latn bos_Latn dik_Latn
Një aksion kundër ambienteve te jetës se natës ne Tirane ka përfunduar me vendosjen 30 gjobave dhe mbylljen e 19 lokaleve te njohura ne kryeqytet. Masat janë marre pasi ato nuk ishin pajisur me leje mjedisore. Leja mjedisore përmban si kushtet higjienike ashtu edhe kontrollin per nivelin e zhurmave. Aksioni per te pasur nen kontroll aktivitetin e jetës se natës vjen pak dite pasi ne nje lokal te tille ne rrugën e Elbasanit humben jetën 4 persona, vrasje qe dyshohet se kane si autor Kostandin Xhuvanin. Aksioni nuk është përqendruar vetëm ne qendër, por edhe ne periferi te Tiranës. Ndërsa Inspektorati Shtetëror i Mjedisit paralajmëron aksione te ngjashme edhe ne qytete te tjera te vendit. Ne aksion është përfshire edhe policia e shtetit qe ka kontrolluar paralelisht per arme dhe lende narkotike. Ndërkohë autoritetet paralajmërojnë per sekuestrim te menjëhershëm te pasurisë ne rast se tentohet rihapja e lokaleve pa plotësuar me pare kushtet e kërkuara ne ligj.
als_Latn